18/Sv. 10 Službeni list Europske unije 25 32006D0366 L 135/14 SLUŽBENI LIST EUROPSKE UNIJE 23.5.2006. ODLUKA VIJEĆA 2006/366/ZVSP od 20. ožujka 2006. o sklapanju Sporazuma između Europske unije i vlade Gruzije o statusu posebnog predstavnika Europske unije u Gruziji za Južni Kavkaz i njegov/njezin tim podrške VIJEĆE EUROPSKE UNIJE, uzimajući u obzir Ugovor o Europskoj uniji, a posebno njegov članak 24., uzimajući u obzir preporuku predsjedništva, budući da: () Nastavno na odluku da se odgovori na situaciju nakon prestanka misije OSCE-a za nadzor granica u Gruziji jačanjem posebnog predstavnika Europske unije (EUSR) za Južni Kavkaz, Vijeće je donijelo dana 28. srpnja 2005., Zajedničku akciju 2005/582/ZVSP o izmjeni i produ- ljenju mandata posebnog predstavnika Europske unije za Južni Kavkaz (!). Nastavno na Odluku Vijeća od 3. listopada 2005. o davanju ovlaštenja predsjedništvu kojemu po potrebi pomaže glavni tajnik/visoki predstavnik da se otvore pregovori, predsjedništvo je sklopilo Sporazum između Europske unije i vlade Gruzije o statusu posebnog pred- stavnika Europske unije u Gruziji za Južni Kavkaz i njegov/njezin tim podrške. Sporazum bi trebalo odobriti, (') SL L 199, 29.7.2005., str. 92. Zajedničke akcije kako je zadnje izmi- jenjena Zajedničkom akcijom 2006/121/ZVSP (SL L 49, 21.2.2006., str. 14.). ODLUČILO JE SLJEDEĆE: Članak 1. Sporazum između Europske unije i vlade Gruzije o statusu posebnog predstavnika Europske unije u Gruziji za Južni Kavkaz i njegov/njezin tim podrške ovim se potvrđuje u ime Europske unije. Tekst Sporazuma priložen je ovoj Odluci. Članak 2. Predsjednik Vijeća ovim je ovlašten odrediti osobu(-e) ovlašte- nu(-e) za potpis Sporazuma koji bi obvezivao Europsku uniju. Članak 3. Ova se Odluka objavljuje u Službenom listu Europske unije. Članak 4. Ova Odluka stupa na snagu na dan donošenja. Sastavljeno u Bruxellesu 20. ožujka 2006. Za Vijeće Predsjednica U. PLASSNIK